खौरांगिरिनि सिगाङाव बड’लेण्ड मुलुग सोलोंसालिनि बेंखनाव थानाय गुबुन-गुबुन फरायसालिमानि ब्रैथि सिमेस्टार थाखोनि बि एड फरायसाफोरा फोरमायोदि आसामनि सोलोंथाय बिफाना होनाय बिथोन बादियै डिब्रुगड़ मुलुग सोलोंसालि आरो गुवाहाटी मुलुग सोलोंसालिआ गावबा गावनि बेंखनाव थानाय फरायसालिमाफोराव बि एड थाखोनि जोबथा आनजादखौ खुंफुंबाय। आनजादनि फिथाइखौबो फोसावबाय नाथाय बड’लेण्ड मुलुग सोलोंसालिआ दिनैसिमावबो आनजाद खुंनायनि जेबो थाखथियारि नङा होन्नानै गोथौयै दुखु फोरमायो।